wickkiey/tamil-wikipedia-chunked huggingface dataset:
# தியடோர் சாமர்வெல்

**தியோடர் ஹோவர்ட் சாமர்வெல்** (Theodore Howard Somervell) (16 ஏப்ரல் 1890 - 1975, சனவரி 23) என்பவர் ஒரு இங்கிலாந்து அறுவை சிகிச்சை நிபுணர், மலை ஏற்ற வீரர், ஓவியர், அறப் பணியாளர் என பன்முகத் தன்மைகள் கொண்டவர். 1920களில் எவரஸ்டு சிகரத்தில் ஏறும் சாதனைப் பயணக் குழுவில் இடம்பெற்றவர். பின்னர் இந்தியாவில் ஒரு மருத்துவராக கிட்டத்தட்ட 40 ஆண்டுகள் சேவையாற்றியவர். 1924 ஆம் ஆண்டு ஒலிம்பிக் போட்டியில் மலைஏற்றத்திற்காக ஒலிம்பிக் தங்கப் பதக்கத்தை பியர் தெ குபர்த்தென் என்பவரிடம் பெற்றவர்.
# தியடோர் சாமர்வெல்

## ஆரம்பகால வாழ்க்கை

சாமர்வெல் இங்கிலாந்தில் வெஸ்ட்மோர்லேண்டில் கெண்டல் என்ற ஊரில் பிறந்தார் இவரது பெற்றோர் காலணிகளை தயாரிக்கும் தொழிற்சாலை வைத்திருந்த ஒரு வசதியான ஒரு குடும்பத்தினர். இவரது பதினெட்டாம் வயதில் ரக்ப பள்ளியிலும், மலையேற்றப் பயிற்சிக்கழகத்திலும் சேர்ந்தார். ஆர்வத்துடன் மலையேற்றத்தைக் கற்றார். அவரது பள்ளிப் படிப்பை முடித்தப் பிறகு, கேம்பிரிட்சில் கான்வில் காயஸ் கல்லூரியில் மருத்துவம் பயின்றார். இக்காலகட்டத்தில் இவருக்கு கிருத்துவ மத நம்பிக்கையில் பெரும்பற்று கொண்டார். மருத்துவக் கல்லூரியில் பயிற்சி மருத்துவராக இருந்தார். மருத்துவ பயிற்சி முடித்தபின் உலக போரில் பிரித்தானிய வீரராக பணியாற்றினார். . இவருக்கு மார்கரெட் ஹோப் சிம்சன் (1899-1993) என்பவருடன் திருமணம் நடந்தது.
# தியடோர் சாமர்வெல்

## முதலாம் உலகப் போர்

1915 முதல் 1918 வரையில் சாமர்வெல் பிரான்சில் பிரித்தானிய படையில் பணியாற்றினார். பயங்கரமான இந்த போர் அவரை ஒரு ஆழமான அமைதி விரும்பியாக மாற்றியது. 1916 ல் போரின்போது இவர் ஒரு கூடாரத்தில் நான்கு சக மருத்துவர்களுடன் ஒன்றாக இருந்தது காயம்பட்ட வீரர்களுக்கு வைத்தியம் பார்த்தார். அங்கே காயம்பட்டுக் கிடந்த ஆயிரத்துக்கும் மேற்பட்ட வீரர்களில் ஒருவர்கூட பிறரைவிட முன்னால் தங்களுக்கு சிகிச்சை அளிக்கவேண்டுமென கோராததைக் கவணித்தார். இந்த அனுபவம் இவரை அமைதிவாதியாக மாறத் தூண்டியது. இதுவே இவர் தனது வாழ்நாள் முழுவதும் தொடர்ந்து கடைபிடித்து வந்த ஒரு நம்பிக்கையானது. 1921 இல் இராணுவத்தில் கேப்டன் பதவியில் இருந்த நிலையில் இராணுவத்தைத் துறந்து வெளியேரினார்.
# தியடோர் சாமர்வெல்

## முதல் எவரெஸ்ட் பயணம்

1922 இல் சாமர்வெல் லேக் மாவட்டத்தில் இருந்த ஆல்ப்ஸ் மலையில் ஏறி தன் திறமையை நிரூபித்துக்கொண்ட நிலையில், எவரெஸ்ட் ஏறும் பிரித்தானிய குழுவில்சேர்ந்துகொள்ள அழைக்கப்பட்டார் பயணத்தின் போது, ஜார்ஜ் மல்லோரி என்பவருடன் ஆழமான நட்பு ஏற்பட்டது. இருவரும் இரவு நேரத்தில் ஷேக்ஸ்பியர் கவிதைகளை தங்கள் கூடாரத்தில் படித்து ரசித்தனர். மே 18, அன்று சாமர்வெல் மல்லோரி மற்றும் இரண்டு மலை ஏறிகள் மற்றும் ஷெர்பாக்கள் என்னும் வழிகாட்டி மற்றும் சுமை தூக்குபவர்களுடன் எவரெஸ்டின் வடக்கு கோல் பகுதியில் சுமார் 7020 மீட்டர் உயரத்தில், அக்காலகட்டத்தில் மனிதன் சென்றதிலேயே உயரமான பகுதியில் முகாமிட்டிருந்தார். எவரெஸ்ட்டின் உச்சியை அடைய முதல் முயற்சியாக திட்டமிடு வடக்கு விளிம்பு வழியாக ஏற முயற்சித்தனர். மேலும் 8000 மீட்டர் உயரத்தில்அவர்களின் முகாமை நிறுவ இருந்தனர், ஆனால் காற்றின் அடர்தி குறைவால் அவர்களால் விரைவாக ஏற முடியாமல் போய்விட்டது, இதனால் 7600 மீ கீழே ஷெர்பாக்களை அனுப்பி ஒரு முகாமை அமைக்கச் செய்தனர். அங்கே முகாமிட்டபின் அடுத்த நாள் பனியால் புண்ணாகிப்போன கால்களுடன் மேலும் ஏறினர் உச்சியை அடையும் நம்பிக்கையுடன் 8170 மீ உயரம் அடைந்தனர். அவர்கள ஏறிய அந்த உயரம் அக்காலகட்டத்தில் யாரும் செல்லாத உயரம் என்றவகையில் அது ஒரு உலக சாதனை ஆகும்.  
அடுத்த சில நாட்களில், மலை ஏறிகளின் இன்னொரு குழு, ஜெஃப்ரி புரூஸ் மற்றும் ஜார்ஜ் பின்ச் ஆகியோர் மலைமையில் ஆக்சிசனுடன் மலை ஏறியது அதில் சாம்வெல் இணைந்தார்., உச்சியை அடையும் இந்த இரண்டாவது முயற்சியும் தோல்வியடைந்தது.வார இறுதியில் முதன்மை முகாமுக்கு திரும்பினர். (சாம்வெல் மட்டுமே மேலும் பயணிக்க தகுதியுடன் இருப்பதாக மருத்துவர்களால் கருதப்பட்டார்) வானிலை மோசமாக இருந்தது. சாம்வெல் மற்றும் மல்லோரி ஆகியோர் இன்னொரு முயற்சி செய்யலாம் என வாதிட்டனர். ஆலோசனையில் குழுவின் தலைவரான சார்லஸ் புரூஸ் இதை எதிர்த்தார். 7 ஜூன் அன்று சாம்வெல்லுடன் நான்கு பிரிட்டிசார்களும், பதினைந்து ஷெர்பாக்களுடன் கலந்துகொண்ட குழுவுடன் மலையேற்றத்தை மீண்டும் துவக்கினர். இடுப்பளவு பனியில் மேலேரினர் அப்போது ஏற்பட்ட பனிச்சரிவில் ஏழு ஷெர்பாக்கள் அதில் சிக்கி இறந்தனர். இது சாம்வெல்லை அதிர்ச்சிக்கு உள்ளாக்கியது. எவரஸ்ட் ஏறும் முயற்சியைக் கைவிட்டுத் திரும்பினார்.
# தியடோர் சாமர்வெல்

## இந்தியப் பயணம்

இந்தியாவில் சுற்றுப்பயணம் மோற்கொண்ட சாம்வெல் இந்தியாவெங்கும் சுற்றிவிட்டு கன்னியாகுமரி வந்தார். அங்கே ஏழை மக்கள் வறுமையால் துண்பப்படுவதையும், மருத்துவ வசதிகள் இன்றி அவதியுறுவதைக்கண்டு அதிர்ச்சியடைந்தார். திருவாங்கூரில் குமரிக்கு அருகில் உள்ள நெய்யூரில் இருந்த இலண்டன் மிசன் அமைப்புடன் இணைந்து மருத்துவப்பணி செய்யத்துவங்கினார். அங்கே இருந்த ஒரே மருத்துவரிடம் மிகுதியான நோயாளிகள் நீண்ட வரிசையில் காத்திருந்து சிகிச்சை பெறுவதைக்கண்டார். பிரிட்டன் திரும்பிய அவர், பிரிட்டனில் தனக்கு இருந்த நல் எதிர்காலத்தைக் கைவிட்டு, நெய்யூருக்குத் திரும்பி அங்கேயே தங்கி நோயாளிகளுக்கு மருத்துவம் பார்க்கத் துவங்கினார். எவரெஸ்ட்டில் தனது அடுத்த முயற்சிக்குப பிறகு, நிரந்தரமாக இந்தியாவில் தங்கி பணியாற்றும் தன் விருப்பத்தை அறிவித்தார். அவரது பகழ்பெற்ற ஓவியங்களை இந்தியாவின் பல்வேறு பகுதிகளில் பயணம் செய்தபோது விற்றார். அவரது பெயர் சொல்லும் பல அடையாளங்கள் இன்னமும் கேரளத்தில் உள்ளது.
சாம்வெல் நார்ட்டனுடன் இணைந்து அணியை மீண்டும் ஒன்றிணைத்து உயரத்தில் சென்று மீண்டும் முகாமை நிறுவி, மலை ஏற்றத்தை மேற்கொண்டனர். 8570 அடி உயரத் வரை சென்றனர். இந்த முயற்சியிலும் பல்வேறு காரணங்களினால் வெற்றி பெறவில்லை என்றாலும், அவர்கள் 8570 மீ உயரம் அடைந்தது டென்சிங் ,எட்மண்ட் இல்லரி கூட்டணி எவரெஸ்டில் ஏறிய 1952ஆம் ஆண்டுவரை இது முறியடிக்கப்படாத சாதனையாக இருந்தது.
# தியடோர் சாமர்வெல்

## மருத்துவ வாழ்க்கை

சாம்வெல் 1923–1949 காலகட்டத்தில் கேரளத்தின் குந்தாவில் இருந்த 'லண்டன் மிசனரி சொசைட்டி பாய்ஸ் பிரிகேட் மருத்துவமனை'யில் (இப்போது எல்எம்எஸ் பாய்ஸ் பிரிகேட் மருத்துவமனை என அழைக்கப்படுகிறது) ஒரு மருத்துவராகப் பணியாற்றினார். அந்த மருத்துவமனையில் இவருக்கு ஒரு தனி அறுவை சிகிச்சைக் கூடம் இருந்தது. அவர் அந்த மருத்துவ மனைக்கு அக்காலத்தில் £ 1,000 நன்கொடை அளித்ததார்.
சாம்வெல் வேலூர் கிருத்து மருத்துவக் கல்லூரியில் தன் அறுவைசிகிச்சை முறைகளை 1949 முதல் கற்பிக்க ஆரம்பித்தார். 1961-ல் தனது ஓய்வு வரையில் இந்த கற்பிக்கும் பணியைச் செய்தார். இவரது பணியை பாராட்டி ஆர்டர் ஆப் பிரித்தானிய எம்பயர் என்ற கௌரவ பதவி 1953 இல் அளிக்கப்பட்டது. 1961 இல் ஓய்வு பெற்று இங்கிலாந்து திரும்பினார். மூன்று ஆண்டுகள் ஆல்பைன் கிளப்பின் தலைவராக இருந்தார்.
# தியடோர் சாமர்வெல்

## ஓவியக் கலைஞர்

சாம்வெல் பல நூற்றுக்கணக்கான அல்லது ஆயிரக்கணக்கான ஓவியங்களை வரைந்துள்ளார். இவரது நூற்றுக்கணக்கான ஓவியங்கள் இமயமலை, திபெத்தை சிறப்பாக பிரதிபலிப்பதாகவே இருந்தன இதில் பெரும்பாலானவை 1922 ல் இருந்து 1924 இவர் மேற்கொண்ட பயணங்கள் தொடர்புடையவை.
# தியடோர் சாமர்வெல்

## இறப்பு

சாம்வெல் 1975இல் லண்டனினின் அசம்பிள்சைட் என்ற ஊரில் இறந்தார். அவர் நினைவாக திருவனந்தபுரம் காரகோணத்தில் உள்ள மருத்துவக்கல்லூரிக்கு 'டாக்டர் சாம்வெல் நினைவு சிஎஸ்ஐ மருத்துவக் கல்லூரி மருத்துவமனை' என பெயர் சூட்டப்பட்டுள்ளது.
# வெல்வெட் ஆப்பிள்

**வெல்வெட் ஆப்பிள்** அல்லது **வெண்ணெய்ப் பழம்** (சிங்கப்பூர் வழக்கு) (*velvet apple*, *Diospyros blancoi*) என்பது ஒரு மரமாகும். இம்மரத்தின் பழத்தை பிரித்த உடன் பாலாடைக்கட்டியின் மணம் வீசும். இந்தப் பழத்தின் நிறம் சிவப்பு கலந்த பழுப்பு நிறத்துடனும், இதன் சதை இளஞ்சிவப்பாகவும், மென்மையான கூழ்போன்று இருக்கும். இந்த மரங்கள் பிலிப்பீன்சை தாயகமாகக் கொண்டவை என்றாலும், மைக்ரோனேசியத் தீவுகளில் உள்ள பலாவுலிம், இலங்கையின் மாத்தறை, காலி மாவட்டங்களின் பல பகுதிகளிலும் காணப்படுகின்றன. தமிழ்நாட்டில் நீலகிரி மாவட்டத்தில் பரலியாறு, கல்லாறு ஆகிய பகுதிகளில் விளைகிறது. வெப்ப மண்டலத்திலும், மிதவெப்ப மண்டலத்திலும் வளரக்கூடிய இம்மரங்கள் சுமார் 100 அடி உயரம்வரை வளரக்கூடியன.
# கொங்கணி வர்மன்

**கொங்கணி வர்மன்** என்பவர் கங்க வம்சத்தின் முதல் அரசராக அறியப்படுகிறார். இவர் அரசராக முடி சூட்டிக்கொண்டது சகம் 101 பிரமோதூத வருடம் (கி. பி. 179) எனவும், போருக்குச் செல்லும் போது தன்னுடைய வாளினாலே ஒரு கல்லை வெட்டித் துண்டித்து இக்கல் துண்டானதுபோல் பகையரசர்களை துண்டம் பண்ணுவேன் என்று சபதம் செய்து அப்படியே செய்தான் என்கிறது கொங்கு தேச ராஜாக்கள் கையேட்டுப் பிரதி.
# கொங்கணி வர்மன்

## அரசை நிறுவுதல்

கி.பி.நான்காம் நூற்றாண்டின் மத்தியில் கர்நாடகப் பகுதியில் இச்சுவாகு மரபின் இளவரசர்களான திட்டிகன் என்னும் கொங்கணிவர்மன் மாதவன் என்ற இருவரால் சிம்மநந்தி என்னும் சமண ஆச்சாரியார் ஆசியுடனும் உதவியுடனும் கங்கமரபு அரசு நிறுவப்பட்டது.
# கொங்கணி வர்மன்

## ஸ்கந்தபுரம்

கதையின்படி கங்கநாட்டை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் போலவே இவனும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.
# கொங்கணி வர்மன்

## சிறப்புப் பெயர்

கங்கை குலத்திலே பிறந்த **கொங்கணி வர்மன்** சிறந்த அரசாட்சி நடத்தியதால் **ஸ்ரீமது**, **தர்ம மகாதிராயன்** என பட்டங்கள் பெற்றான் என்கிறது கொங்கு தேச ராஜாக்கள் கையேட்டுப் பிரதி.
# கொங்கணி வர்மன்

## விரிவாக்கம்

கங்க அரசை நிறுவிய காலத்தில் தற்கால கர்நாடக மாநிலம் கோலார் பகுதியை ஆண்டுவந்த பாணர்களைக் கொங்கணிவர்மன் வென்றான்.
# செர்னோபில் அணு உலை விபத்து

**செர்னோபில் அணு உலை விபத்து** என்பது 1986 ஆம் ஆண்டு ஏப்ரல் 26 ஆம் நாள் அன்றைய சோவியத் ஒன்றியத்தின் உக்ரேனிலுள்ள பிப்யாட் என்னும் இடத்துக்கு அருகில் அமைந்திருந்த செர்னோபில் அணு உலையில் ஏற்பட்ட விபத்தைக் குறிக்கும்.  
இங்கு நான்கு அணு உலைகள் இருந்தன. அவற்றில் ஒன்றின் நீர் குளிர்வு சாதனம் செயல்படாததன் காரணமாக, வெப்பம் அதிகரித்து, அணு உலையின் மையம் உருக ஆரம்பித்தது. 1986, ஏப்ரல் 26 அன்று அதிகாலை 1.23 மணியளவில் நேர்ந்த இந்த சம்பவம் தொடர்ந்து மூன்று மணி நேர வெப்பத்தின் காரணமாக , உருகுதலோடு, உலையில் உள்ள பிளாக்குகளைத் தீப்பற்ற செய்து வெடிக்கவும் வைத்தது. அதனால் சுமார் 20 வகையான கதிர் வீச்சுப் பொருள்கள் காற்று மண்டலத்தில் புகுந்தன. காற்று மண்டலத்தில் புகுந்த இக்கதிர் வீச்சுப் பொருள்கள் அங்கிருந்த நிலத்தில் விழுந்து சிதறின. இந்த கதிரியக்க வீழ் பொருள்கள் பத்து ஹிரோஷிமாக் குண்டுகளுக்கு சமமானதாக கருத்தப்படுகின்றது.  
செர்னோபில் அணு உலையின் கதிர் வீச்சின் தன்மையை ஆராய பிரித்தானிய அறிவியல் அறிஞர்கள் ஆளில்லா பறக்கும் விமானம் மூலம் சோதனை நடத்துகிறார்கள்.
# செர்னோபில் அணு உலை விபத்து

## விளைவுகள்

இது உலகின் மிக மோசமான அணு உலை விபத்து எனச் சொல்லப்படுகின்றது. அனைத்துலக அணு ஆற்றல் நிகழ்வு அளவீட்டில் 7 ஆவது நிலையை எட்டிய ஒரே விபத்தான இதன் விளைவாக மோசமான கதிரியக்கம் சூழலுக்குள் வெளியேறியது. இந்நிகழ்வின் போது ஏற்பட்ட வெடிப்பினால் 30 பேர் இறந்தனர். எனினும் இவ்விபத்தினால் ஏற்பட்ட பின்விளைவுகளினால் இறந்தவர் தொகை அதிகமாகும். 2000 நபர்கள் இறந்தனர். இரத்தக்குழாய் வெடித்து அதிக அளவு இரத்தப்போக்கு, உறுப்புச் சிதைவு, முடி கொட்டுதல், கண்புரை, இரத்தத்தில் இயல்புக்கு மாறான நிலைகள், தோல்புற்று நோய், சீழ்பிடித்து ரணமாதல், கதிர்வீச்சு நோய் முதலிய நோய்கள் உருவாகின. இதன் காரணமாகா காற்று நீர் ஆகியவற்றில் கதிரியக்க மாசு படிந்து தாவரங்களையும், விலங்குகளையும் பாதித்தது. உயிரிகள் துன்புற்றன.
# செர்னோபில் அணு உலை விபத்து

## உலை வெடிப்புக்கு காரணம்

செம்மையாக வடிவமைக்கப்படாத அணு உலை, பணியாளர்களின் கவனக்குறைவு, விபத்துக்கான எச்சரிக்கைக் கருவிகள் முன்கூட்டி எச்சரித்த போதும், கடமையில் காட்டிய மெத்தனம் ஆகியவைகளே விபத்தின் காரணமாக கூறப்படுகிறது.
# செர்னோபில் அணு உலை விபத்து

## இதையும் பார்க்க

2011 செண்டாய் நிலநடுக்கமும் ஆழிப்பேரலையும்
# அசெட்டோஅசெட்டிக் எசுத்தர் தொகுப்புவினை

**அசெட்டோஅசெட்டிக் எசுத்தர் தொகுப்புவினை** (*Acetoacetic ester synthesis*) என்பது எதில் அசெட்டோ அசெட்டேட்டை அதன் இரண்டு கார்பனைல் தொகுதிகளின் α–கார்பனில் அல்க்கைலேற்றம் செய்து கீட்டோனாக மாற்றுகின்ற வினையாகும். மேலும் குறிப்பிட்டுச் சொல்வதென்றால் α-பதிலீட்டு அசெட்டோன் தயாரிக்கின்ற வினையாகும். இவ்வினை மலோனிக்கு எசுத்தர் தொகுப்பு வினையைப் போன்ற ஒரு வினையாகும்.  
:
# அசெட்டோஅசெட்டிக் எசுத்தர் தொகுப்புவினை

## வினைவழிமுறை

இருகார்பனைல் α-கார்பனை ஒரு வலிமையான காரம் புரோட்டான் நீக்கம் செய்கிறது. மெத்தில் கார்பனை விட இந்தக் கார்பன் முன்னுரிமை பெறுகிறது, ஏனெனில் இங்கு உருவான ஈனோலேட்டு இணைப்பு மற்றும் ஒத்திசைவால் நிலைபெறுகிறது. பின்னர், இந்தக் கார்பன் அணுக்கருநாட்ட பதிலீட்டு வினைக்கு உட்படுகிறது. கிடைக்கும் சேர்மத்தை நீர்த்த அமிலத்துடன் சேர்த்து வினைப்படுத்தினால் புதியதாக உருவாகும் அல்க்கைலேற்றம் பெற்ற எசுத்தர் நீராற்பகுப்பு வினைக்கு உட்பட்டு β-கீட்டோ அமிலம் உருவாகிறது. இதை கார்பாக்சில் நீக்கம் செய்வதன் மூலம் மெத்தில் கீட்டோன் உருவாகிறது
.
# வாழ்விடப் பாதுகாப்பு

வாழ்விடப் பாதுகாப்பின் ஓர் வழியாம். ஒவ்வொரு நெகிழிக் குழாயிலும் ஓர் மரக்கன்று இடப்பட்டுள்ளது.]]
குறிப்பிடத்தக்க சூழலியல் நலன்கள் உள்ளன. படத்தில் தெரிவு செய்து வெட்டப்பட்ட பைன் மரக்காடு காட்டப்பட்டுள்ளது.]]  
**வாழ்விடப் பாதுகாப்பு** (*Habitat conservation*) காட்டுத் தாவரங்கள் மற்றும் விலங்குகள் உள்ள வாழிடத்தை நிலைநிறுத்தவும் பாதுகாக்கவும் மேற்கொள்ளப்படும் நில மேலாண்மை நெறிமுறைகள் ஆகும். குறிப்பாக வாழ்விடப் பாதுகாப்பை சார்ந்துள்ள இனங்களுக்காகவும் இனம் அற்றுப் போவதையும், வாழ்விடத் துண்டாக்கத்தை தடுக்கவும் வாழ்விட நிலவீச்சு குறைந்து வருவதைத் தடுக்கவும் வாழ்விடப் பாதுகாப்பு வழிமுறைகள் கடைபிடிக்கப்படுகின்றன. பல்வேறு கருத்தியல்கள் கொண்ட பல குழுமங்கள் இதனை முன்னுரிமையாகக் கொண்டுள்ளனர்.
# வாழ்விடப் பாதுகாப்பு

## வாழ்விடப் பாதுகாப்பின் வரலாறு

வரலாற்றின் பெரும்பகுதியிலும் மனிதர்கள் **இயற்கையை** தங்களுக்கான இயல்பான வளமாகக் கருதி வந்துள்ளனர்; தங்கள் தனிப்பட்ட நலனுக்காகவும் பொருளாதார மேம்பாட்டிற்காகவும் கட்டுப்படுத்தவும் பயன்படுத்தவும் முழுமையான உரிமை பாராட்டினர். தாவரங்கள் விலங்குகளுக்கான உணவை வழங்கவும் விலங்குகள் மனிதர்களுக்கு பயன்படவும் மட்டுமே உள்ளதாக கருதியுள்ளனர். தரக்கூடிய பொருளாதார பயன்பாட்டை ஒட்டியே நிலம் மதிப்பிடப்பட்டது. கனிமங்களும் எண்ணெயும் பெறக்கூடிய நிலவளங்கள் மதிப்பைக் கூட்ட உதவின.
வாழிடங்கள்]]
18ஆவது, 19ஆவது நூற்றாண்டுகளில் இத்தகையச் சமூகப் பார்வைகள் மாறத்தொடங்கின; அறிவியல் சார்ந்த பாதுகாப்பு கருத்தியல்கள் முதன்முதலாக பிரித்தானிய இந்தியாவின் வனப்பகுதிகளில் செயற்படுத்தப்பட்டன. இது மூன்று கருவக் கருத்தியல்களை அடிப்படையாகக் கொண்டு உருவானது:
1. மாந்த நடவடிக்கைகள் இயற்கைச் சுற்றுப்புறத்தை பாதித்தன;
1. வருங்கால சந்ததியினருக்காக சுற்றுப்புறத்தை பாதுகாப்பது குடிமைக் கடமை ஆகும்;
1. அறிவியல் சார்ந்த, பண்பாடு சார்ந்த வழிமுறைகள் இக்கடமையை நிறைவேற்ற பயன்படுத்த வேண்டும்.
இக்கருத்தியலை முன்னெடுத்தவர்களில் சேர் ஜேம்சு ரனால்டு மார்ட்டின் முதன்மையானவர் ஆவார். இவர் பெருமளவு வனவழிப்பால் ஏற்படும் பாதிப்புகளை குறித்து பல மருத்துவ-இடக்கிடப்பியல் அறிக்கைகளை வெளியிட்டும் பிரித்தானிய இந்தியாவில் வனத்துறையை நிறுவி இதனை முறையாக மேற்கொள்ளவும் பரப்புரை ஆற்றினார்.  
சென்னை வருவாய் வாரியம் 1842இல் தொழில்முறை தாவரவியலாளரான அலெக்சாண்டர் கிப்சன் தலைமையில் பாதுகாப்பு முயற்சிகளில் ஈடுபட்டது; இவர் முறையான அறிவியல் சார்ந்த பாதுக்காப்பு திட்டமொன்றை உருவாக்கினார்.உலகில் இதுவே முதல் அரசு சார்ந்த வன மேலாண்மை ஆகும். இந்தியத் தலைமை ஆளுநர் டல்ஹவுசி பிரபு 1855இல் உலகில் முதன்முறையாக பெரியளவிலான, நிரந்தமான வனப்பாதுகாப்பு திட்டத்தை அறிமுகப்படுத்தினார். இந்த முறைமை மற்ற குடியேற்றப் பகுதிகளிலும் அமெரிக்க ஐக்கிய நாட்டிலும் கடைபிடிக்கப்பட்டது;1872இல் உலகின் முதல் தேசியப் பூங்காவாக யெல்லோஸ்டோன் தேசியப் பூங்கா திறக்கப்பட்டது.  
அது தரும் வளங்களுக்காகவும் பொருளாதாரப் பயன்களுக்காகவும் அல்லாது மனிதர்கள் இயற்கையின் பெருமையை உணரத் தொடங்கினர்; இந்த அழகான இயற்கைச் சூழலைப் பேண வேண்டியதன் தேவையையும் உணர்ந்தனர். இருபதாம் நூற்றாண்டின் மத்தியில் ஐக்கிய அமெரிக்கா, கனடா, பிரித்தானியா போன்ற நாடுகள் இதனை உணர்ந்து வருங்காலத் தலைமுறைகளுக்கு இதனை பாதுகாத்துக் கொடுக்கப் பொருத்தமான சட்டங்களை இயற்றினர். இன்று உலகளவில் பல இலாப நோக்கற்ற அமைப்புக்களும் அரசுகளும் இணைந்து இதனை இயக்கமாக முன்னெடுத்துள்ளன. உயிரிப் பன்மயத்தை உங்களாவிய அளவில் தக்கவைக்க பல முயற்சிகள் மேற்கொள்ளப்படுகின்றன.
# வாழ்விடப் பாதுகாப்பு

## இவற்றையும் காண்க

- உயிரியற் பல்வகைமை
- சூழலியல்
- சுற்றுச்சூழல்
- சுற்றுச்சூழல் பாதுகாப்பு
- சூழலியம்
- வாழிடத் துண்டாக்கம்
- இயற்கை வளம்
- இயற்கை
- மீளுருவாக்கம்
- புதுப்பிக்கத்தக்க வளம்
- பேண்தகுநிலை
- பேண்தகு விவசாயம்
- காட்டுயிர்
# விமானப் படை நாள் (இந்தியா)

**இந்திய வான்ப் படை நாள்** *(Indian Air Force Day)* ஒவ்வொரு ஆண்டும் அக்டோபர் 8 ஆம் நாள் இந்தியாவில் கொண்டாடப்படுகிறது.  
இந்திய வான்ப் படையானது, 1932 இல் அக்டோபர் 8 ஆம் நாளில் இந்தியப் பாதுகாப்புப் படையின் ஓர் அங்கமாக, இந்தியா ஆங்கிலேய ஆதிக்கத்தின் கீழ் இருந்தபோது உருவாக்கப்பட்டது. இந்திய விமானப்படைச் சட்டம் 1932 ன்படி பிரித்தானியா ராயல் விமானப் படையின் ஒரு பகுதியாக இந்திய விமானப்படை தோற்றுவிக்கப்பட்டது. தொடக்கத்தில் பிரித்தானியாவின் சீருடை மற்றும் முத்திரைகளையே, இந்திய விமான படையினரும் பின்பற்றினர், இரண்டாம் உலகபோரின்போது சப்பானிய பர்மா படையை தடுத்து நிறுத்தியதில் முக்கியப் பங்கு வகித்தது. இந்திய விடுதலைக்கு பின்பு, இந்திய பாதுகாப்பு படையின் ஓர் அங்கமாக இருந்த விமானப்படை, உலகின் நான்காவது பெரிய விமானப்படையாக உருப்பெற்றது.  
அக்டோபர் 08, 2024 அன்று தமிழ்நாட்டின் சென்னை தாம்பரத்தில் உள்ள விமானப்படை நிலையத்தில் இந்திய விமானப்படையின் (IAF) 92 வது ஆண்டு விழாவின் கொண்டாட்டங்களை ஒரு மாசற்ற சடங்காக அணிவகுப்பு, வியக்கவைக்கும் வைக்கும் வானூர்தி சாகசங்கள் மற்றும் அதிநவீன உபகரணங்களின் கண்கவர் நிலையான காட்சி ஆகியவை நிகழ்ந்தன. தரைப்படை கட்டளையாளர் இளநாயகம் அனில் சவுகான் கொண்டாட்டங்களை சிறப்பித்தார், அதே நேரத்தில் விமானப்படைத் தலைவர் ஏர் மார்ஷல் ஏபி சிங் சடங்கு அணிவகுப்பை ஆய்வு செய்தார்.
# மாங்கனீசு கார்பனேட்டு

## தயாரிப்பு மற்றும் பயன்கள்

மாங்கனீசு உப்புகளின் நீர்த்த கரைசல்களை கார உலோக கார்பனேட்டுகளுடன் சேர்த்து வினைப்படுத்தினால் தெளிவான இளஞ்சிவப்பு நிறத் திண்மமாக மாங்கனீசு கார்பனேட்டு வீழ்படிவாகிறது. இக்கார்பனேட்டு தண்ணீரில் கரைவதில்லை ஆனால் பெரும்பாலான கார்பனேட்டுகள் போல அமிலங்களுடன் சேர்த்து நீராற்பகுப்பு செய்யும் போது நீரில் கரையும் உப்புகளைக் கொடுக்கிறது.  
மாங்கனீசு கார்பனேட்டு 200°செ வெப்பநிலையில் சிதைவடைந்து கார்பன் டை ஆக்சைடை வெளியேற்றி மாங்கனீசு(II) ஆக்சைடை கொடுக்கிறது.
:MnCO<sub>3</sub> → MnO + CO<sub>2</sub>  
இம்முறை சில வேளைகளில் உலர் மின்கலன்களுக்கான மாங்கனீசு ஈராக்சைடு தயாரிப்பு மற்றும் பெர்ரைட்டுகள் தயாரிப்பிலும் பயன்படுத்தப்படுகிறது.
மருத்துவத் துறையில் இரத்த ஊக்கியாகவும் இது பயன்படுகிறது.
# மாங்கனீசு கார்பனேட்டு

## நச்சுத் தன்மை

மாங்கனீசு துகள்கள் அல்லது ஆவியுடன் நீண்ட நாட்கள் புழங்க நேர்ந்தால் நச்சுக்கு ஆட்படலாம். இப்பாதிப்பு மாங்கனீசம் என்றழைக்கப்படுகிறது.
# நிக்கல்(II) கார்பனேட்டு

## வினைகள்

நீர்த்த அமிலங்களுடன் நிக்கல் கார்பனேட்டு நீராற்பகுக்கப்பட்டு இச்செயல்முறையின் விளைவாக [Ni(H2O)6]2+ அயனிகளையும் ,நீர் மற்றும் கார்பன் டை ஆக்சைடு ஆகியனவற்றைக் கொடுக்கிறது. இக்கார்பனேட்டுகளைநீற்றுதல் வினைக்கு உட்படுத்தினால் நிக்கல் ஆக்சைடுகள் விளைகின்றன.
:NiCO<sub>3</sub> → NiO + CO<sub>2</sub>
வினையில் ஈடுபட்ட முன்னோடியின் அடிப்படையில் ஆக்சைடுகளின் பண்புகள் அமைகின்றன. அடிப்படை கார்பனேட்டில் இருந்து தயாரிக்கப்படும் ஆக்சைடுகள் பெரும்பாலும் வினையூக்கிகளாகப் பயன்படுகின்றன.
நிக்கல் சல்பேட்டு மற்றும் சோடியம் கார்பனேட்டுக் கரைசல்கள் வினைப்படுவதால் அடிப்படை நிக்கல் கார்பனேட்டுகள் உருவாகின்றன:  
4 Ni<sup>2+</sup> + CO<sub>3</sub><sup>2−</sup> + 6 OH<sup>−</sup> + 4 H<sub>2</sub>O → Ni<sub>4</sub>CO<sub>3</sub>(OH)<sub>6</sub>(H<sub>2</sub>O)<sub>4</sub>  
கார்பன் டை ஆக்சைடு முன்னிலையில் நிக்கலை மின்பகுப்பு ஆக்சிசனேற்றம் செய்வதனால் நீரேற்று கார்பனேட்டு தயாரிக்கப்படுகிறது.:
:Ni + O + CO<sub>2</sub> + 6 H<sub>2</sub>O → NiCO<sub>3</sub>(H<sub>2</sub>O)<sub>4</sub>
# நிக்கல்(II) கார்பனேட்டு

## பயன்கள்

பல வினையூக்கிகள் தயாரிப்பதற்கு முன்னோடியாகவும் , சிலவகை பீங்கான் செயல்முறைகளிலும் நிக்கல் கார்பனேட்டு பயன்படுகிறது.
# நிக்கல்(II) கார்பனேட்டு

## பாதுகாப்பு

நிக்கல் கர்பனேட்டு ஒரு மிதமான நஞ்சு வேதிப்பொருளாகும். எனவே நீண்ட நாள் தொடர்பு தவிர்க்கப்படல் வேண்டும்.
# 1622

**1622** (**MDCXXII**) ஒரு சனிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1622

## நிகழ்வுகள்

- சனவரி 1 - கிரெகொரியின் நாட்காட்டியில் இந்நாள் ஆண்டின் முதலாம் நாளாக மார்ச் 25 இற்குப் பதிலாக அறிவிக்கப்பட்டது.
- பெப்ரவரி 8 - இங்கிலாந்தின் முதலாம் ஜேம்சு மன்னன் ஆங்கிலேய நாடாளுமன்றத்தைக் கலைத்தார்.
- மார்ச் 12 - லொயோலா இஞ்ஞாசி, பிரான்சிஸ் சவேரியார், அவிலாவின் புனித தெரேசா, பிலிப்பு நேரி ஆகியோருக்கு திருத்தந்ததை பதினைந்தாம் கிரிகோரி அருளாளர் பட்டம் வழங்கினார்.
- மார்ச் 22 - ஜேம்சுடவுனில் அல்கோன்கியான் பூர்வகுடி மக்கள் 347 ஆங்கியேயக் குடியேறிகளைக் கொன்று என்றிக்கசு குடியேற்றத்தைத் தீயிட்டுக் கொளுத்தினர். அமெரிக்க-இந்தியப் போர் ஆரம்பமானது.
- மே 13 - ஆஸ்திரேலியாவில் தடம் பதித்த இரண்டாவது கப்பலான *ஈன்டிராக்ட்* என்ற டச்சுக் கிழக்கிந்தியக் கம்பனிக் கப்பல் ஆம்போன் தீவில் தரை தட்டியது.
- சுப்பீரியர் ஏரியைக் கண்ட முதலாவது ஐரோப்பியர் எத்தியேன் புரூலே.
- பெரிய ஆல்பர்ட் அருளாளராகவும், அவிலாவின் புனித தெரேசா புனிதராகவும் அறிவிக்கப்பட்டனர்.
- மட்டக்களப்புக் கோட்டை கட்டுமானம் ஆரம்பமானது.
# 1622

## பிறப்புகள்

- சனவரி 15 - மொலியர், பிரெஞ்சு நாடகாசிரியர் (இ. 1673)
- யாவோ ரிபெய்ரோ, இலங்கையின் போர்த்துக்கீசப் படைத் தளபதி, எழுத்தாளர் (இ. 1693)
# 1622

## இறப்புகள்

- ஏப்ரல் 24 - சிக்மரிங்ஞன் பிதேலிஸ், ரோமன் கத்தோலிக்க மதப்பரப்புனர் (பி. 1577)
- டிசம்பர் 28 - பிரான்சிசு டி சேலசு, ஜெனீவா ஆயர், புனிதர் (பி. 1567)
# அப்கார் எண்ணிக்கை

**அப்கார் எண்ணிக்கை** *(Apgar score)* என்பது பிறந்த குழந்தையின் உடல்நிலையைக் கணித்து, உயிர்ப்பிப்பு முறைகளைத் திட்டமிடும் ஒரு எளிய முறையாகும். 1952 ஆம் ஆண்டில் மயக்கமருந்து மருத்துவரான டாக்டர் வர்கினியா அப்கார், அப்கார் எண்ணிக்கை என்ற ஒரு மருத்துவ முறையை அறிமுகப்படுத்தினார்.  
பெரும்பாலான குழந்தைகள் முழுவதுமாகப் பிறந்த உடனேயே மூச்சுவிட ஆரம்பிக்கின்றன.அப்படி மூச்சு விடவில்லை என்றாலும், அல்லது ஏங்கல்களுக்குப் பிறகு மூச்சுவிடுவதை நிறுத்தி விட்டாலும், மகப்பேற்றைக் கவனிக்கும் மருத்துவரோ, மருத்துவச்சியோ, பயிற்சி பெற்ற தாதியோ குழந்தையை உடனே உயிர்ப்பித்து மூச்சு விடச் செய்ய வேண்டும்.  
அப்கார் அளவு கோலில் பிறந்த குழந்தையின் உடல்நிலை, சுழியில் இருந்து இரண்டு வரையிலான ஐந்து எளிய கூறுகளால் ஆன அளவுகோலால் மதிப்பீடு செய்யப்படுகிறது. இதனால் பெற்ற ஐந்து மதிப்புகளையும் கூட்டி உடல்நிலை தீர்மானிக்கப்படுகிறது. அதாவது உடல்நிலையின் ஐந்து கூறுகளும் கவனமாகச் சோதிக்கப்பட்டு , ஒவ்வொரு கூறுக்கும் இரண்டு எண்ணிக்கையாகப் பத்து வரை கணக்கிடப்படுகிறது. குழந்தை முழுவதுமாகப் பிறந்து ஒரு நிமிடமானவுடன் ஒரு முறையும், ஐந்து நிமிடங்களில் மறுமுறையுமாக அப்கார் எண்ணிக்கை கணக்கிடப்படுகிறது. 1.நிறம் – Appearance ,2. இதயத் துடிப்பு – Pulse 3. வலிப்புக் காட்டுகை அல்லது அனிச்சை உறுத்துனர்ச்சி – Grimace 4. செயல்பாடு அல்லது தசையிறுக்கம்- Activity 5. மூச்சு விடுதல் – Respiration என்பன இந்த ஐந்து கூறுகளாகும். இக்கூறுகளின் ஆங்கில முதல் எழுத்துக்களின் இணைப்பு அப்கார் எனப்படுகிறது.
# அப்கார் எண்ணிக்கை

## பிறந்தகுழந்தை சீர்தூக்கம்

| முழு இளஞ்சிவப்பு |
| --- |
# அப்கார் எண்ணிக்கை

## பிறந்தகுழந்தை சீர்தூக்கம்

### தோற்றம் அல்லது நிறம்

குழந்தையுடல் வெளுத்தோ அல்லது நீலம் பார்த்தோ உள்ளதா என அறிய வேண்டும்.சில குழந்தைகளே நல்ல இளஞ் சிவப்பாய், இரண்டு எண் மதிப்புகள் பெறுகின்றன. பெரும்பாலான குழந்தைகளின் உடல் இளஞ்சிவாப்பாக இருப்பினும், கால்களும் பாதங்களும் நீலம் பாரித்து இருந்தால் ஒன்று எண் மதிப்பும், உடல் முழுவதும் வெளுத்து, நீலம் பாரித்து இருப்பின் 0 மதிப்பும் கொடுக்கப்படல் வேண்டும்.
# அப்கார் எண்ணிக்கை

## பிறந்தகுழந்தை சீர்தூக்கம்

### இதயத்துடிப்பு

இது உடல்நிலையின் மிகமுக்கியமான கூறாகும்.குறைந்தது அரைநிமிடம் இதய்த் துடிப்பு எண்ணப்படவேண்டும்.மார்பு ஒலிநோக்கி கிடைக்கவில்லையென்றால், தொப்புள் கொடியும், வயிற்றின் தோலும் சேருமிடத்தில் தொட்டுப் பார்த்துத் துடிப்பை எண்ண முடியும். இதயத் துடிப்பு நூற்றுக்கு மேலிருந்தால் இரண்டு எண் மதிப்பும், நூற்றுக்குக் குறைவானால் ஒன்றும், இதய்த்துடிப்பை உணர முடியவில்லையென்றால் 0 எனவும் கணக்கிடப்படவேண்டும்.  
இதயத்துடிப்பு நூற்றுக்குக் குறைவானால் உடனடியாக உயிர்பிப்பு முயற்சிகள் தொடங்கப்பட வேண்டும்.
# அப்கார் எண்ணிக்கை

## பிறந்தகுழந்தை சீர்தூக்கம்

### அனிச்சை உறுத்துணர்ச்சி

குழந்தையின் காலடிப் பாகத்தை இலேசாகச் சுண்டுவதனால் இதை அறிய முடியும். தெம்போடு அழுமாயின் இரண்டு எண் மதிப்பும், சிறிது அழுதாலும் அல்லது முகம் சுளித்தாலும் ஒன்று எனவும் , எவ்வித விளைவும் இல்லையெனில் 0 எனவும் மதிப்பிடப்படல் வேண்டும்.
# அப்கார் எண்ணிக்கை

## பிறந்தகுழந்தை சீர்தூக்கம்

### தசையிறுக்கம்

இயற்கையாக சிசுவின் முழங்கைகள் மடங்கியும், இடுப்பு மடங்கி, தொடையும் முழங்கால்களும் வயிற்றை நோக்கி மடங்கியும் இருக்கும். அத்துடன் உறுப்புகளை நீட்ட முயற்சி செய்யும் போது சிறிது எதிர்ப்புத் தெரியும். இந்த இயற்கையான தசையிறுக்கத்திற்கு 2 மதிப்பெண்கள் கொடுக்கப்படும். இதற்கு எதிரான நிலையில் உறுப்புகள் செயலிழந்தும், நீட்டும் முயற்சிக்கு எவ்வித எதிர்ப்புமின்றி, மடங்குதலுக்கான அறிகுறியுமின்றி இருப்பின் 0 மதிப்பும், இவ்விரண்டு நிலைக்கும் இடைப்பட்ட நிலைக்கு ஒன்று மதிப்பும் கொடுக்கப்பட வேண்டும்.
# அப்கார் எண்ணிக்கை

## பிறந்தகுழந்தை சீர்தூக்கம்

### மூச்சு விடுதல்

மூச்சு விடுதல் அடுத்து முக்கியமான கூறாகும். முறையான மூச்சுக்கு 2 மதிப்பெண்கள் தரப்பட வேண்டும். மூச்சு முறையற்று, ஆழமற்று விட்டுவிட்டு ஏங்கல்களாக இருக்குமாயின் 1 மதிப்பும், மூச்சு விடும் முயற்சியே இல்லாமலிருப்பின் 0 மதிப்பும் வழங்கப்படுகிறது.
# சிவெத்லானா அலெக்சியேவிச்

**சிவெத்லானா அலெக்சாந்திரோவ்னா அலெக்சியேவிச்** (*Svetlana Alexandrovna Alexievich*, ; பிறப்பு: மே 31, 1948) பெலருசிய புலனறியும் ஊடகவியலாளரும், கவிஞரும், உருசிய மொழி எழுத்தாளரும் ஆவார். இவருக்கு "நமது காலத்தின் துயரம் மற்றும் துணிச்சலின் நினைவுச் சின்னமாக இருக்கும் அவரது எழுத்திற்காக" 2015 ஆம் ஆண்டிற்கான இலக்கியத்திற்கான நோபல் பரிசு வழங்கப்பட்டது. இலக்கியத்துக்கான நோபல் பரிசினைப் பெறும் 14ஆவது பெண் இவராவார்.
# சிவெத்லானா அலெக்சியேவிச்

## வாழ்க்கைக் குறிப்பு

மேற்கு உக்ரைனிய நகரமான ஸ்தானிசுலாவில் பெலருசியத் தந்தைக்கும், உக்ரைனியத் தாயுக்கும் சிவெத்லானா பிறந்தார். சிவெத்லானா பெலருசில் வளர்ந்தார். பள்ளிப் படிப்பை முடித்த பின்னர் பல உள்ளூர் பத்திரிகைகளின் செய்தியாளராகப் பணியாற்றினார். பின்னர் பெலருடிய அரசப் பல்கலைக்கழகத்தில் பயின்று 1972 இல் பட்டம் பெற்றார். பின்னர் மின்ஸ்க் நகரில் வெளியாகும் நேமன் என்ற இலக்கியப் பத்திரிகையின் செய்தியாளராகப் பணியாற்றினார்.  
இரண்டாம் உலகப் போர், ஆப்கான் சோவியத் போர், செர்னோபில் அணு உலை விபத்து, சோவியத் வீழ்ச்சி போன்ற நிகழ்வுகளில் பாதிக்கப்பட்டோருடனான தனது நேரடி உரையாடல்களை பத்திரிகைகளில் வெளியிட்டார். பெலருசின் லூக்கசென்கோ அரசின் ஆட்சியில் பெரிதும் பாதிப்புக்குள்ளான இவர், 2000 ஆம் ஆண்டில் பெலருசில் இருந்து வெளியேறி, பாரிசு, பெர்லின் நகரங்களில் அரசியல் தஞ்சம் பெற்று வாழ்ந்து வந்தார். 2011 ஆம் ஆண்டில் மீண்டும் மின்ஸ்க் திரும்பினார்.
# சிவெத்லானா அலெக்சியேவிச்

## வெளியான ஆக்கங்கள்

;புதினங்கள் (உருசிய மொழியில்)
- У войны не женское лицо (போரின் பெண்மையில்லாத முகம், 1985)
- Последние свидетели (கடைசி சாட்சிகள், 1985)
- Цинковые мальчики (துத்தநாகத்தால் மூடப்பட்ட சிறுவர்கள், 1989)
- Чернобыльская молитва (செர்னோபில்லில் இருந்து குரல்கள், 1997)
- Время секонд хэнд (இரண்டாம் தடவை பயன்படுத்திய நேரம், 2013)
- Зачарованные смертью (இறப்புடன் கூடிய மயக்கம், பெலருசியம். 1993, உருசியம் 1994)
# அமோனியம் அயோடைடு

**அமோனியம் அயோடைடு** *(Ammonium iodide)* என்பது NH<sub>4</sub>I என்ற மூலக்கூற்று வாய்ப்பாடு கொண்ட ஒரு கனிம சேர்மமாகும். இச்சேர்மம் ஒளிப்பட வேதியியல் மற்றும் மருந்தளிப்பு மருத்துவம் போன்ற துறைகளில் பயன்படுகிறது. ஐதரயோடிக் அமிலத்துடன் அமோனியாவை வினைபுரியச் செய்து அமோனியம் அயோடைடைத் தயாரிக்கலாம். தண்ணிரில் இது எளிமையாகக் கரைந்து கனசதுரங்களாகப் படிகமாகிறது. எத்தனாலிலும் இது நன்கு கரைகிறது. ஈரக்காற்றில் இது மெதுவாக சிதைவடைந்து அயோடினை வெளியேற்றி மஞ்சளாக மாறுகிறது.  
அமோனியா அல்லது அமோனியம் ஐதராக்சைடுடன் ஐதரயோடிக் அமிலம் அல்லது ஐதரயோடிக் வாயுவைச் சேர்த்து வினைப்படுத்தி ஆய்வகங்களில் அமோனியம் அயோடைடு தயாரிக்கப்படுகிறது.
NH<sub>3</sub> + HI → NH<sub>4</sub>I
NH<sub>4</sub>OH + HI → NH<sub>4</sub>I + H<sub>2</sub>O
அமோனியமேற்றப்பட்ட நைட்ரசன் மூவயோடைடை (வெடி பொருள்) சிதைவுக்கு உட்படுத்தியும் அமோனியம் அயோடைடு தயாரிக்கலாம்.
# நாமக்கல் மாவட்டத்திலுள்ள கல்வி நிலையங்கள்

**நாமக்கல் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் உள்ள நாமக்கல் மாவட்டத்தில் செயற்பட்டு வருகின்ற பல்கலைக்கழகங்கள், கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும்.
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- அறிஞர் அண்ணா அரசினர் கலைக் கல்லூரி, நாமக்கல்
- என்.கே.ஆர் அரசினர் மகளிர் கலைக் கல்லூரி
- கந்தர் கல்லூரி, நாமக்கல்
- கேஎஸ்ஆர் கலை அறிவியல் கல்லூரி, திருச்செங்கோடு
- சுப்பிரமணியம் கலை அறிவியல் கல்லூரி, மோகனூர்
- செங்குந்தர் கலை அறிவியல் கல்லூரி, திருச்செங்கோடு
- செல்வம் கலை அறிவியல் கல்லூரி
- டிரினிட்டி மகளிர் கல்லூரி
- திருவள்ளுவர் அரசினர் கலைக் கல்லூரி, ராசிபுரம்
- பிஜிபி கலை அறிவியல் கல்லூரி, நாமக்கல்
- மகேந்திரா கலை அறிவியல் கல்லூரி
- முத்தாயம்மாள் கலை அறிவியல் கல்லூரி, ராசிபுரம்
- விவேகானந்தா கலை அறிவியல் கல்லூரி
- விவேகானந்தா மகளிர் கல்லூரி
- வெற்றி விநாயகா கலை அறிவியல் கல்லூரி, நாமக்கல்
- ஜே. கே. கே. நடராஜா கலை அறிவியல் கல்லூரி, குமாரபாளையம்
- அலமேலு அங்கப்பன் மகளிர் கலை மற்றும் அறிவியல் கல்லூரி
- எஸ். எஸ். எம். கலை அறிவியல் கல்லூரி
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- அமெரிக்கன் கல்லூரி, நாமக்கல்
- அன்னை முத்தம்மாள் பொறியியல் கல்லூரி
- கேஎஸ் தொழில்நுட்பக் கல்லூரி, திருச்செங்கோடு
- கேஎஸ்ஆர் பொறியியல் கல்லூரி, திருச்செங்கோடு
- கொங்குநாடு பொறியியல் மற்றும் தொழில்நுட்பக் கல்லூரி, நாமக்கல்
- சிஎம்எஸ் பொறியியல் கல்லூரி, நாமக்கல்
- ஸ்ரீ சண்முகா பொறியியல் மற்றும் தொழில்நுட்பக் கல்லூரி, திருச்செங்கோடு
- செங்குந்தர் பொறியியல் கல்லூரி, திருச்செங்கோடு
- செல்வம் தொழில்நுட்பக் கல்லூரி, நாமக்கல்
- ஞானமணி தொழில்நுட்பக் கல்லூரி
- பாவை தொழில்நுட்பக் கல்லூரி
- பாவை பொறியியல் கல்லூரி
- பிஜிபி பொறியியல் மற்றும் தொழில்நுட்பக் கல்லூரி
- மகேந்திரா தொழில்நுட்பக் கல்லூரி
- மகேந்திரா பொறியியல் கல்லூரி
- மகேந்திரா மகளிர் பொறியியல் கல்லூரி
- மன்னர் தொழில்நுட்பக் கல்லூரி, நல்லூர்
- முத்தாயம்மாள் பொறியியல் கல்லூரி, நாமக்கல்
- விவேகானந்தா மகளிர் பொறியியல் மற்றும் தொழில்நுட்பக் கல்லூரி
- வெற்றி விநாயகா பொறியியல் கல்லூரி
- வெற்றி விநாயகா தொழில்நுட்பக் கல்லூரி
- ஜே.கே.கே. நடராஜா பொறியியல் மற்றும் தொழில்நுட்பக் கல்லூரி
- எஸ்.எஸ்.எம்.பொறியியல் கல்லூரி
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் கல்லூரிகள்

- அன்னை ஜேகேகே சம்பூரணி அம்மாள் செவிலியர் கல்லூரி
- பிஜிபி செவிலியர் கல்லூரி
- விவேகானந்தா மகளிர் செவிலியர் கல்லூரி
- ஜே.கே.கே. நடராஜா செவிலியர் கல்லூரி
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### பல் மருத்துவக் கல்லூரிகள்

- ஜே.கே.கே.நடராஜா பல் மருத்துவக் கல்லூரி மற்றும் மருத்துவமனை
- கே.எஸ்.ஆர் பல் மருத்துவக் கல்லூரி, திருச்செங்கோடு.
- விவேகானந்தா மகளிர் பல் மருத்துவக் கல்லூரி
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### மருந்தியல் கல்லூரிகள்

- ஜே.கே.கே. நடராஜா மருந்தியல் கல்லூரி
- கே.எஸ்.ஆர் பல் மருத்துவக் கல்லூரி, திருச்செங்கோடு.
- விவேகானந்தா மகளிர் பல் மருத்துவக் கல்லூரி
# நாமக்கல் மாவட்டத்திலுள்ள கல்வி நிலையங்கள்

## கல்லூரிகள்

### கல்வியியல் கல்லூரிகள்

- ஜே.கே.கே. நடராஜா கல்வியியல் கல்லூரி
- எக்சல் கல்வியியல் கல்லூரி
- அரசு கல்வியியல் கல்லூரி
# நாமக்கல் மாவட்டத்திலுள்ள கல்வி நிலையங்கள்

## பல்தொழினுட்பக் கல்லூரிகள்

- கே.எஸ்.ஆர் பல்தொழில்நுட்பக் கல்லூரி
# நாமக்கல் மாவட்டத்திலுள்ள கல்வி நிலையங்கள்

## பள்ளிகள்

தமிழகத்தின் கல்வி வளர்ச்சியில் நாமக்கல் மாவட்டம் முக்கியப் பங்கு வகிக்கிறது. இதர மாவட்டங்களைவிட இம்மாவட்டத்தில் அதிகப்படியான கல்வி நிறுவனங்கள் செயற்பட்டு வருகின்றன.
# அக்டோபர் 1926 ஏர் யூனியன் பிலெரியெட் 155 தீவிபத்து

**அக்டோபர் 1926 எயார் யூனியன் பிலெரியெட் 155 தீவிபத்து** (*October 1926 Air Union Blériot 155 crash*) என்பது எயார் யூனியன் பிலெரியெட் 155 வகை வானூர்தி 1926 ஆம் ஆண்டு, ஒக்டோபர் 2 ஆம் நாள் நடுவானில் தீப்பிடித்து, அவசரகால தரையிறக்க முயற்சியின்போது லே, கென்ட் என்னுமிடத்தில் மோதியதால் நிகழ்ந்த விபத்து. இந்த விபத்தில் வானூர்தி குழுவினர் இருவர், ஐந்து பயணிகள் உட்பட, மொத்தம் 7 பேர்,(அனைவரும்) கொல்லப்பட்டனர். சம்பவகாலத்தில் பிலெரியெட் 155 F-AICQ வானூர்தி, பறந்தநிலையில் தீப்பிடித்ததால் விமானிகள் அவசர தரையிறக்கம் செய்ய விழைந்த அதேநேரம் பலத்த காற்று வீசி வானூர்தி கட்டுபாடற்ற நிலையில் தளத்தில் வீழ்ந்து நொறுங்கியது. இது, வானூர்தியினுள் நிகழ்ந்த முதல் தீவிபத்து.
# அக்டோபர் 1926 ஏர் யூனியன் பிலெரியெட் 155 தீவிபத்து

## வானூர்தி

விபத்துக்குள்ளான வானூர்தி பிலெரியொட் 155 பதிவு *F-AICQ Clement Ader, c/n 1* ஆகும். இந்த வானூர்தி மே 1926 இல் எயார் யூனியன் நிறுவனத்தில் பதிவு செய்யப்பட்டது. இந்த வகையைச் சேர்ந்த ஒரு வானூர்தி இரண்டு மாதங்களுக்கு முன்பு விபத்துக்குள்ளானது குறிப்பிடத்தக்கது.
# அக்டோபர் 1926 ஏர் யூனியன் பிலெரியெட் 155 தீவிபத்து

## இழப்பு விவரம்

| தேசியம் | வானூர்திக் குழு | பயணியர் | மொத்தம் |  |
| --- | --- | --- | --- | --- |
| இங்கிலாந்தியர் | – | 5 | 5 | } |
# ஜாங்ஜியாஜி கண்ணாடி நடை பாலம்

**ஜாங்ஜியாஜி கண்ணாடி நடை பாலம்** (Zhangjiajie Glass Bottom Bridge) சீனாவின் யுன்னான் மாகாணத்தில் யூண்டா மலைப் பகுதியில் உள்ள ஜாங்ஜியாஜி தேசிய பூங்காவில் 984 அடி உயரம், 1410 அடி நீளம், 20 அடி அகலம் கொண்ட கண்ணாடியை அடிப்பாகமாக கொண்ட நடை பாலம் ஆகும். இதுவே உலகின் மிக உயரமான, நீளமான கண்ணாடியால் ஆன நடை பாலம் ஆகும். இப்பாலம் 20 செப்டம்பர் 2015 அன்று பொதுமக்கள் உபயோகிக்க திறக்கப்பட்டது.  
இப்பாலத்தை இஸ்ரேலிய கட்டிட கலைஞர் ஹைம் டொடன் என்பவர் வடிவமைத்து எழுப்பியுள்ளார். ஒரே நேரத்தில் 800 பேர் இப்பாலத்தை கடக்கலாம்.  
5 அக்டோபர் 2015 அன்று இப்பாலத்தில் கீறல்கள் தென்பட்டதால், இப்பாலத்தை கடக்க பார்வையாளர்களுக்கு அனுமதி மறுக்கப்பட்டுள்ளது.
# அமோனியம் சீரியம்(IV) சல்பேட்டு

**அமோனியம் சீரியம்(IV) சல்பேட்டு** *(Ammonium cerium(IV) sulfate)* என்பது (NH<sub>4</sub>)<sub>4</sub>Ce(SO<sub>4</sub>)<sub>4</sub>.2 H<sub>2</sub>O என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆரஞ்சு நிறத்தில் திண்மமாகக் காணப்படும் இச்சேர்மம் ஒரு வலிமையான ஆக்சிசனேற்றியாக செயல்படுகிறது. இச்சேர்மத்தின் குறைப்புத் திறன் +1.44 வோல்ட்டு ஆகும். சீரியம்(IV) சல்பேட்டு இச்சேர்மத்துடன் தொடர்புடைய சேர்மமாகும்.
# அமோனியம் சீரியம்(IV) சல்பேட்டு

## அமைப்பு

இச்சேர்மம் Ce<sub>2</sub>(SO<sub>4</sub>)<sub>8</sub><sup>8−</sup> எதிர்மின் அயனியைப் பெற்றுள்ளது என்று படிகவியல் ஆய்வுகள் தெரிவிக்கின்றன.இங்கு சல்பேட்டுத் தொகுதியைச் சேர்ந்த ஒன்பது ஆக்சிசன் அணுக்கள் உருச்சிதைந்த முப்பொதி முக்கோணப் பட்டகத்தில் சீரியம் அணுக்களுடன் ஒருங்கிணைப்பு கொண்டுள்ளன.
# அனுராதபுரம் நான்கு நாட்டார் கல்வெட்டு

**அனுராதபுரம் நான்கு நாட்டார் கல்வெட்டு** என்பது இலங்கையில் கண்டெடுக்கப்பட்ட தமிழ்க் கல்வெட்டுக்களில் சிறப்புவாய்ந்த ஒன்று. உண்மையில் இது தமிழ், சமசுக்கிருதம் ஆகிய இரு மொழிகளில் வெட்டப்பட்டுள்ள ஒரு இருமொழிக் கல்வெட்டாகும். தமிழ்ப் பகுதி தமிழ் எழுத்துக்களிலும், சமசுக்கிருதப்பகுதி கிரந்த எழுத்துமுறையிலும் உள்ளன. தமிழ்ப் பகுதியிலும் சில சமசுக்கிருதச் சொற்கள் கிரந்த எழுத்துகளில் உள்ளன. 29 வரிகளைக்கொண்ட இந்தக் கல்வெட்டின் சில பகுதிகள் சிதைந்துவிட்டமையால், இதை முழுமையாக வாசித்து அறிய முடியவில்லை. அனுராதபுரத்தில் இருந்தக் கட்டிட அழிபாடுகளிடையே காணப்பட்ட இது இப்போது அனுராதபுரம் அருங்காட்சியகத்தில் உள்ளது.  
நான்கு நாட்டார் எனப்படும் தமிழ் வணிகக் குழுவினரால் வெட்டுவிக்கப்பட்ட இக்கல்வெட்டு, மாக்கோதைப் பள்ளி எனப்பட்ட பௌத்த நிறுவனம் ஒன்றுக்கு வழங்கப்பட்ட அறக்கொடை பற்றிய விபரங்களைத் தருகிறது. ஆனாலும், எழுத்துக்கள் ஆங்காங்கே சிதைந்து இருப்பதால், இந்த அறக்கொடை பற்றிய முழு விபரங்களையும் அறிந்துகொள்ள முடியவில்லை.
# ஆங்கிலம் பேசும் மக்கள் தொகை அடிப்படையில் நாடுகளின் பட்டியல்

இது ஒரு தாய்மொழியாவும் இரண்டாம் மொழியாகவும் ஆங்கிலம் பேசுவோரின் அடிப்படையில் அமைந்த **ஆங்கிலம் பேசும் மக்கள் தொகை அடிப்படையில் நாடுகளின் பட்டியல்** ஆகும்.
# ஆங்கிலத்தை ஆட்சி மொழியாகக் கொண்ட நாடுகளின் பட்டியல்

இது ஒரு **ஆங்கிலத்தை ஆட்சி மொழியாகக் கொண்ட நாடுகளின் பட்டியல்** ஆகும். 2015 இன்படி, 56 இறைமையுள்ள நாடுகளும் 27 இறைமையற்ற நாடுகளும் ஆங்கிலத்தை ஆட்சி மொழியாகக் கொண்டுள்ளன.
# ஆங்கிலத்தை ஆட்சி மொழியாகக் கொண்ட நாடுகளின் பட்டியல்

## இறைமையுள்ள நாடுகள்

**ஆங்கிலம் சட்டப்படி ஆட்சி மொழியாகவுள்ள நாடுகள்**  
| கரிபியன் | 85,000 | ஆம் |  |
| --- | --- | --- | --- |
| கரிபியன் | 294,000 | ஆம் |  |
| நடு அமெரிக்கா / கரிபியன் | 288,000 | ஆம் |  |
| தென் அமெரிக்கா / கரிபியன் | 738,000 | ஆம் |  |
| ஆசியா | 1,247,540,000 | இல்லை (ஆனால் அலுவலக, கல்விக்கானது) |  |
| ஐரோப்பா | 4,581,000 | ஆம் |  |
| கரிபியன் | 2,714,000 | ஆம் |  |
| ஆபிரிக்கா | 13,925,000 | இல்லை |  |
| ஒசியானியா | 10,000 | இல்லை |  |
| ஆபிரிக்கா | 218,093,000 | ஆம் |  |
| ஒசியானியா | 6,331,000 | இல்லை |  |
| ஆசியா | 100,617,000 | இல்லை |  |
| கரிபியன் | 50,000 | ஆம் |  |
| கரிபியன் | 120,000 | ஆம் |  |
| ஒசியானியா | 188,000 | இல்லை |  |
| ஆசியா | 5,469,700 | ஆம் |  |
| ஆபிரிக்கா | 52,980,000 | ஆம் |  |
| ஆபிரிக்கா | 8,260,000 | இல்லை |  |
| ஒசியானியா | 100,000 | இல்லை |  |
| ஒசியானியா | 226,000 | இல்லை |  |
| ஒசியானியா | 4,294,000 | ஆம் |  |
| **** | ஐரோப்பா | 63,705,000 | ஆம் |
| வட அமெரிக்கா | 318,224,000 | ஆம் | } |  
**நடைமுறைப்படி ஆட்சி மொழி, ஆனால் முதன்மையான மொழியற்ற நாடுகள்**  
| நாடு | பிராந்தியம் | மக்கள் தொகை |
| --- | --- | --- |
| ஆசியா | 150,039,000 |  |
| ஆசியா | 415,717 |  |
| ஆசியா / Middle East | 8,051,200 |  |
| ஆசியா | 30,018,242 |  |
| ஆசியா | 20,277,597 | } |
# ஆங்கிலத்தை ஆட்சி மொழியாகக் கொண்ட நாடுகளின் பட்டியல்

## இறைமையற்றவை

**ஆங்கிலத்தை நடைமுறை மொழியாகக் கொண்ட இறைமையற்ற பகுதிகள்**  
| பகுதி | பிராந்தியம் | மக்கள் தொகை''' |
| --- | --- | --- |
| ஐரோப்பா | 15,700 |  |
| ஒசியானியா | 67,700 |  |
| கரிபியன் | 150,563 |  |
| தென் அத்திலாந்திக் | 3,000 |  |
| கரிபியன் | 40,900 |  |
| ஒசியானியா | 1,400 | } |
# ஓல்மியம்(III) ஆக்சைடு

**ஓல்மியம்(III) ஆக்சைடு** (*holmium(III) oxide*) அல்லது **ஓல்மியம் ஆக்சைடு** (*holmium oxide*) என்பது புவியில் காணப்படும் மிக அரிதான ஓல்மியம் தனிமத்தையும், ஆக்சிசனையும் கொண்டுள்ள ஒரு வேதிச் சேர்மம் ஆகும். இதன் மூலக்கூற்று வாய்பாடு Ho<sub>2</sub>O<sub>3</sub> ஆகும். ஓல்மியம் ஆக்சைடானது, டிசிப்ரோசியம் ஆக்சைடு (Dy<sub>2</sub>O<sub>3</sub>) உடன் இணையும்பொழுது சக்திவாய்ந்த பாராகாந்தப் பொருளாக அறியப்படுகிறது. ஓல்மியம் ஆக்சைடானது, எர்பியா என்றழைக்கப்படும் எர்பிய ஆக்சைடு தனிமங்களின் கூற்றாக ஏற்கப்படுகிறது. பொதுவாக இயற்கையில் மூவிணைதிறன் லாந்தனைடுகளின் ஆக்சைடுகள் ஒன்றாகவே கிடைக்கிறது, இதனைப் பிரிப்பதற்கு சிறப்பு வழிமுறைகள் தேவைப்படுகிறது. ஓல்மியம் ஆக்சைடு சிறப்பு வண்ணக் கண்ணாடிகள் செய்யப் பயன்படுத்தப்படுகிறது. ஓல்மியம் ஆக்சைடு மற்றும் ஓல்மியம் ஆக்சைடு கரைசல் கொண்ட கண்ணாடி கண்ணுக்கு புலப்படும் நிறமாலை வரம்பில் தொடர்ச்சியாக ஏற்படும் கூர்மையான ஒளியியல் முகடுகளை உறிஞ்சுகிறது. எனவே, இது பாரம்பரியமாக ஒளியியல் நிறமாலைமானிகளில் அளவீடுகளின் பொழுது தரநிர்ணயமாக பயன்படுத்தப்படுகின்றன.
# பிரெஞ்சு மொழியை ஆட்சி மொழியாகக் கொண்ட நாடுகளின் பட்டியல்

இது ஒரு **பிரெஞ்சு மொழியை ஆட்சி மொழியாகக் கொண்ட நாடுகளின் பட்டியல்** ஆகும். 2015 இன்படி, 29 நாடுகள் பிரெஞ்சு மொழியை ஆட்சி மொழியாகக் கொண்டுள்ளன.
# பிரெஞ்சு மொழியை ஆட்சி மொழியாகக் கொண்ட நாடுகளின் பட்டியல்

## பட்டியல்

| இல | நாடு | கண்டம் | மக்கள் தொகை (2010) |  |
| --- | --- | --- | --- | --- |
| 1. | ஆபிரிக்கா | 67,827,000 |  |  |
| 2. | ஐரோப்பா | 65,350,000 |  |  |
| 3. | தென் அமெரிக்கா | 34,207,000 |  |  |
| 4. | ஆபிரிக்கா | 21,146,551 |  |  |
| 5. | ஆபிரிக்கா | 19,958,692 |  |  |
| 6. | ஆபிரிக்கா | 21,571,060 |  |  |
| 7. | ஆபிரிக்கா | 16,287,000 |  |  |
| 8. | ஆபிரிக்கா | 15,891,000 |  |  |
| 9. | ஆபிரிக்கா | 12,861,259 |  |  |
| 10. | ஆபிரிக்கா | 14,517,029 |  |  |
| 11. | ஆபிரிக்கா | 10,277,282 |  |  |
| 12. | ஐரோப்பா | 10,827,951 |  |  |
| 13. | தென் அமெரிக்கா | 10,604,000 |  |  |
| 14. | ஆபிரிக்கா | 10,329,208 |  |  |
| 15. | ஆபிரிக்கா | 10,324,437 |  |  |
| 16. | ஆபிரிக்கா | 8,519,005 |  |  |
| 17. | ஆபிரிக்கா | 9,212,000 |  |  |
| 18. | ஐரோப்பா | 7,782,520 |  |  |
| 19. | ஆபிரிக்கா | 6,780,000 |  |  |
| 20. | ஆபிரிக்கா | 4,410,873 |  |  |
| 21. | ஆபிரிக்கா | 4,043,318 |  |  |
| 22. | ஆபிரிக்கா | 1,501,000 |  |  |
| 23. | ஆபிரிக்கா | 734,750 |  |  |
| 24. | ஆபிரிக்கா | 700,401 |  |  |
| 25. | ஆபிரிக்கா | 888,716 |  |  |
| 26. | ஐரோப்பா | 506,953 |  |  |
| 27. | ஒசியானியா | 239,651 |  |  |
| 28. | ஆபிரிக்கா | 86,525 |  |  |
| 29. | ஐரோப்பா | 35,407 |  |  |
| **மொத்தம்** | **எல்லா நாடுகள்** | **உலகம்** | **387,949,717** | } |
# நடப்புக் கணக்கு இருப்பு அடிப்படையில் நாடுகளின் பட்டியல்

Current Account Balance 1980–2008 based on the அனைத்துலக நாணய நிதியம் data)]]
Current Account Balance *per capita* 1980–2008 based on the IMF]]
இது ஒரு **நடப்புக் கணக்கு இருப்பு அடிப்படையில் நாடுகளின் பட்டியல்** ஆகும்.
# நடப்புக் கணக்கு இருப்பு அடிப்படையில் நாடுகளின் பட்டியல்

## உலக வணிக அமைப்பின் தரவு

உலக வணிக அமைப்பு தரவு அடிப்படையில் அமைந்த பாரிய ஏற்றுமதி, இறக்குமதியாளர்களின் பட்டியல்  
| + Surplus in Billion US-Dollar
! Rank | Country | Surplus
(2011) | Surplus per Capita
(2011) |
| --- | --- | --- | --- |
| 1. | 252.756 | 9105.0 |  |
| 2. | 219.938 | 2688.7 |  |
| 3. | 198.760 |  |  |
| 4. | 155.142 |  |  |
| 5. | 80.000 |  |  |
| 6. | 72.800 |  |  |
| 7. | 72.000 |  |  |
| 8. | 67.982 |  |  |
| 9. | 64.000 |  |  |
| 10. | 63.145 |  |  |
| 11. | 63.000 |  |  |
| 12. | 60.786 |  |  |
| 13. | 50.079 |  |  |
| 14. | 45.002 |  |  |
| 15. | 44.500 |  |  |
| 16. | 43.733 |  |  |
| 17. | 39.329 |  |  |
| 18. | 30.801 |  |  |
| 19. | 29.300 |  |  |
| 20. | 27.404 |  |  |
| 21. | 26.947 |  |  |
| 22. | 26.937 |  |  |
| 23. | 26.819 |  |  |
| 24. | 25.600 |  |  |
| 25. | 25.117 |  |  |
| 26. | 22.900 |  |  |
| 27. | 19.169 |  |  |
| 28. | 15.546 |  |  |
| 29. | 15.510 |  |  |
| 30. | 12.500 |  |  |  
| |  
**Deficit in Billion US-Dollar**  
| 1. | -784.775 | -2518.0 |
| --- | --- | --- |
| 2. | -162.973 |  |
| 3. | -154.401 |  |
| 4. | -117.676 |  |
| 5. | -105.862 |  |
| 6. | -64.691 |  |
| 7. | -55.630 |  |
| 8. | -33.872 |  |
| 9. | -31.593 |  |
| 10. | -28.375 |  |
| 11. | -27.773 |  |
| 12. | -24.684 |  |
| 13. | -22.950 |  |
| 14. | -21.226 |  |
| 15. | -20.271 |  |
| 16. | -18.250 |  |
| 17. | -15.968 |  |
| 18. | -15.086 |  |
| 19. | -14.134 |  |
| 20. | -13.532 |  |
| 21. | -12.408 |  |
| 22. | -11.798 |  |
| 23. | -11.391 |  |
| 24. | -10.338 |  |
| 25. | -10.268 |  |
| 26. | -9.844 |  |
| 27. | -9.700 |  |
| 28. | -9.470 |  |
| 29. | -9.026 |  |
| 30. | -9.000 |  |
|}
# நடப்புக் கணக்கு இருப்பு அடிப்படையில் நாடுகளின் பட்டியல்

## Eurostat Data

This table shows the account balance of solely the Euro Area (not the European Union as a whole), according to data from Eurostat (in USD).  
| 1 | 18.930 | 2013 |
| --- | --- | --- |
# சீரியம்(IV) சல்பேட்டு

**சீரியம்(IV) சல்பேட்டு** *(Cerium(IV) sulfate,)* என்பது Ce(SO<sub>4</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது சீரிக் சல்பேட்டு என்றும் அழைக்கப்படுகிறது. சில வகையான நீரேற்று வடிவங்களிலும் , Ce(SO<sub>4</sub>)<sub>2</sub>(H<sub>2</sub>O)<sub>x</sub> என்ற மூலக்கூற்று வாய்ப்பாடுடன் சீரியம்(IV) சல்பேட் காணப்படுகிறது. X இன் மதிப்பு 4, 8 அல்லது 12 என வெவ்வேறாக மாறுபடுகிறது. பொதுவாக இவ்வுப்புகள் மஞ்சள் அல்லது மஞ்சள் ஆரங்சு நிறங்களில் திண்மமாக காணப்படுகின்றன. தண்ணீர் மற்றும் நீர்த்த அமிலங்கள் ஆகியன்வற்றில் மிதமாகக் கரைகிறது. இதன் நடுநிலையான கரைசல் மெல்ல சிதைவடைந்து இளமஞ்சள் சீரியம் ஆக்சைடாக (CeO2) வீழ்படிவாகிறது. சீரியம்(IV) சல்பேட் கரைசல்கள் ஆழ்ந்த மஞ்சள் நிறத்தில் காணப்படுகின்றன. நான்கு நீரேற்று வடிவம் 180-200 °செல்சியசு வெப்பநிலைக்கு சூடுபடுத்தும் போது தண்ணீரை இழக்கிறது.  
குறிப்பாக அமில நிலையில் சீரியம் அயனி ஒரு வலிமையான ஆக்சிசனேற்றியாகும். சீரியம்(IV) சல்பேட்டுடன் நீர்த்த ஐதரோ குளோரிக் அமிலத்தைச் சேர்த்தால் மெதுவாக தனிமநிலை குளோரின் உருவாகிறது. வலிமையான ஆக்சிசன் ஒடுக்கிகளுடன் இது வேகமாக வினைபுரிகிறது. உதாரணமாக சல்பைட்டுடன் அமில சூழ்நிலையில் இது வேகமாகவும் முழுவதுமாகவும் வினைபுரிகிறது.  
சீரியம் சேர்மங்கள் குறைத்தல் வினைக்கு உட்படும் போது சீரியசு சேர்மங்கள் உருவாகின்றன. இதற்கான வினை பின்வருமாறு நிகழ்கிறது.  
:Ce<sup>4+</sup> + e<sup>&minus;</sup> → Ce<sup>3+</sup>  
சீரியசு அயனி நிறமற்று காணப்படுகிறது.  
பகுப்பாய்வு வேதியலில் ஏற்ற ஒடுக்க தரம் பார்த்தலில் சீரியம்(IV) சல்பேட்டு பயன்படுத்தப்படுகிரது. இவ்வினையில் பெரும்பாலும் இது ஏற்ற ஒடுக்க நிறம் காட்டிகளுடன் பயன்படுத்தப்படுகிறது.  
சிரீயக் அமோனியம் சல்பேட்டு இதனுடன் தொடர்புடைய ஒரு சேர்மமாகும்.  
மெத்தேன்சல்போனிக் அமிலத்தில் Ce(IV) இன் கரைதிறன் தோராயமாக அமில சல்பேட்டு கரைசல்களின் கரைதிறனைவிட 10 மடங்குகள் அதிகமாக இருக்கிறது.
# சீரியம்(III) ஐதராக்சைடு

**சீரியம்(III) ஐதராக்சைடு** (Cerium(III) hydroxide) என்பது Ce(OH)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அருமண் உலோகமான இது வெளிர் வெண்மை நிறத்தில் காணப்படுகிறது.
# சீரியம்(III) ஐதராக்சைடு

## தயாரிப்பு

சீரியம் உலோகத்துடன் 90 °செல்சியசு வெப்பநிலையில் உள்ள சூடான நீர் வினைபுரியும் போது சீரியம்(III) ஐதராக்சைடு உருவாகிறது.
::2 Ce + 6 H<sub>2</sub>O → 2 Ce(OH)<sub>3</sub>↓ + 3 H<sub>2</sub>↑
# ஜி. வரலட்சுமி

**ஜி. வரலட்சுமி** (*G. Varalakshmi*, ) என அழைக்கப்படும் **கரிகாபதி வரலட்சுமி** (*Garikapati Varalakshmi*, செப்டம்பர் 27, 1926 - நவம்பர் 26, 2006) தமிழ் மற்றும் தெலுங்கு மொழிகளின், மேடை நடிகையாகவும், திரைப்பட கதாநாயகி மற்றும் இயக்குனராகவும் அறியப்படுகிறார். குணச்சித்திர பாத்திரங்களும் நடித்த ஜி.வரலட்சுமி, பின்னணியும் பாடியுள்ளார்.
# ஜி. வரலட்சுமி

## வாழ்க்கைக் குறிப்பு

ஜி. வரலட்சுமி, ஆந்திர பிரதேசம் ஓங்கோல் எனும் பகுதியில் நாயுடு குடும்பத்தில் 1926 செப்டம்பர் 27 ஆம் திகதி சுப்பராமய்ய நாயுடுவின் இரண்டாவது புதல்வியாகப் பிறந்தார்.
- அண்ணி (1951)
- நிரபராதி (1951)
- கல்யாணம் பண்ணிப்பார் (1952)
- மாய ரம்பை (1952)
- மாணாவதி (1952)
- பரோபகாரம் (1953)
- பெற்ற தாய் (1953)
- குடும்பம் (1954)
- குலேபகாவலி (1955)
- நல்லதங்காள் (1955)
- போர்ட்டர் கந்தன் (1955)
- நான் பெற்ற செல்வம் (1956)
- பாசவலை (1956)
- வாழ்விலே ஒரு நாள் (1956)
- மறுமலர்ச்சி (1956)
- ஆரவல்லி (1957)
- கற்புக்கரசி (1957)
- பத்தினி தெய்வம் (1957)
- சம்பூர்ண ராமாயணம் (1958)
- திருடர்கள் ஜாக்கிரதை (1958)
- அமுதவல்லி (1959)
- அழகர்மலை கள்வன் (1959)
- மஞ்சள் மகிமை (1959)
- மாமியார் மெச்சின மருமகள் (1959)
- சிவகாமி (1960)
- பெற்ற மனம் (1960)
- குழந்தையும் தெய்வமும் (1965)
- வீர அபிமன்யு (1965)
- பொன்னான வாழ்வு (1967)
- ஹரிச்சந்திரா (1968)
- வீட்டுக்கு ஒரு பிள்ளை (1971)
- வாழையடி வாழை (1972)
- வீட்டுக்கு வந்த மருமகள் (1973)
- வாணி ராணி (1974)
- உன்னை சுற்றும் உலகம் (1977)
# வெளிநாட்டுச் செலாவணி இருப்புகள் அடிப்படையில் நாடுகளின் பட்டியல்

இது ஒரு **வெளிநாட்டுச் செலாவணி இருப்புகள் அடிப்படையில் நாடுகளின் பட்டியல்** ஆகும். இது பொன் இருப்புகள், சிறப்பு வரைபு உரிமைகள், அனைத்துலக நாணய நிதிய இருப்பு ஆகியவற்றையும் உள்ளடக்கியுள்ளது.
# வெளிநாட்டுச் செலாவணி இருப்புகள் (பொன் நீங்கலாக) அடிப்படையில் நாடுகளின் பட்டியல்

இது **பொன் நீங்கலாக, வெளிநாட்டுச் செலாவணி இருப்புகள் அடிப்படையில் 30 நாடுகளின் பட்டியல்** ஆகும். இதன் தரவுகள் அனைத்துலக நாணய நிதியத்தின் மூலம் பெறப்பட்டதாகும்.  
| தரம் | நாடு | வெளிநாட்டுச் செலாவணி இருப்புகள்
(பொன் நீங்கலாக)
(மில்லியன் - US$) | தரவுத் திகதி |
| --- | --- | --- | --- |
| 1 | 3,708,950 | சூன் 2015 |  |
| 2 | 1,214,125 | சூன் 2015 |  |
| 3 | 671,673 | சூன் 2015 |  |
| 4 | 561,037 | சூன் 2015 |  |
| 5 | 421,411 | சூன் 2015 |  |
| 6 | 369,954 | சூன் 2015 |  |
| 7 | 365,887 | சூலை 2015 |  |
| 340,689 | சூன் 2015 |  |  |
| 8 | 335,882 | சூன் 26, 2015 |  |
| ஐரோ வலயம் | 330,322 | சூன் 2015 |  |
| 9 | 313,342 | சூன் 2015 |  |
| 10 | 253,068 | சூன் 2015 |  |
| 11 | 189,705 | சூன் 2015 |  |
| 12 | 154,476 | சூன் 2015 |  |
| 13 | 142,215 | சூன் 2015 |  |
| 14 | 109,779 | சூன் 26, 2015 |  |
| 15 | 105,078 | சூன் 2015 |  |
| 16 | 104,071 | சூன் 2015 |  |
| 17 | 100,757 | சூன் 2015 |  |
| 18 | 100,172 | சூன் 2015 |  |
| 19 | 93,989 | சூன் 2015 |  |
| 20 | 88,339 | சூன் 2015 |  |
| 21 | 76,283 | சூன் 2015 |  |
| 22 | 73,266 | சூன் 2015 |  |
| 23 | 65,437 | சூன் 2015 |  |
| 24 | 60,936 | சூன் 2015 |  |
| 25 | 58,766 | சூன் 2015 |  |
| 26 | 55,806 | சூலை 2015 |  |
| 27 | 55,366 | சூன் 2015 |  |
| 28 | 49,943 | சூன் 2015 |  |
| 29 | 48,666 | சூன் 2015 |  |
| 30 | 47,520 | சூன் 2015 | } |
# சீரியம்(III) மெத்தேன்சல்போனேட்டு

**சீரியம்(III) மெத்தேன்சல்போனேட்டு** *(Cerium(III) methanesulfonate )* என்பது Ce(CH<sub>3</sub>SO<sub>3</sub>)<sub>3</sub>·2H<sub>2</sub>O என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பெரும்பாலும் இருநீரேற்று வடிவமாகக் கிடைக்கும் இச்சேர்மம் வெண்மை நிற உப்பாகக் காணப்படுகிறது. சீரியம்(III) கார்பனேட்டுடன் மெத்தேன் சல்போனிக் அமிலத்தைச் சேர்த்து நடுநிலையாக்கும் போது சீரியம்(III) மெத்தேன்சல்போனேட்டு வீழ்படிவாகிறது. 1979 ஆம் ஆண்டு எல்.பி. சின்னர் முதன் முதலில் இதைக் கண்டறிந்தார். படிகங்கள் ஒற்றைச்சரிவு பல்பகுதிய அமைப்பில் காணப்படுகின்றன. இங்கு ஒவ்வொரு மெத்தேன்சல்போனேட்டு அயனியும் அணைவு எண் 8 ஆகக் கொண்டுள்ள இரண்டு சீரியம் அணுக்களுடன்பிணைப்பு கொண்டுள்ளன. இச்சேர்மம் 120 ° செல்சியசு வெப்பநிலையில் நீர் மூலக்கூறை இழந்து நீரிலி உப்பாக உருவாகிறது. பிற இலந்தனைடுகளில் இருந்தும் இத்தகைய மெத்தேன்சல்போனேட்டுகளைத் தயாரிக்க முடியும். கரைசலில் உள்ள சீரியம்(III) மெத்தேன்சல்போனேட்டு மின்னியக்க சீரியம்(IV) தயாரிப்பில் முன்னோடியாக விளங்குகிறது. வலிமையான ஆக்சிசனேற்றிகளான மின்னியக்க சீரியம்(IV) இன் உப்புகள் கரிமத் தொகுப்பு வினைகளில் பயன்படுத்தப்படுகின்றன. மின்னியக்க சீரியம்(IV) தயாரிக்கும் அதே முறையின் அடிப்படையே அரை மின்கலத் துத்தநாக – சீரியம் மின்கலங்களில் பயன்படுகிறது.
# மொத்த உள்நாட்டு உற்பத்தி (கொள்வனவு ஆற்றல் சமநிலை) அடிப்படையில் நாடுகளின் பட்டியல்

இது ஒரு **மொத்த உள்நாட்டு உற்பத்தி அடிப்படையில் நாடுகளின் பட்டியல்** ஆகும். மொத்த உள்நாட்டு உற்பத்தி டொலர் கண்கீடு கொள்வனவு ஆற்றல் சமநிலை மூலம் பெறப்பட்டதாகும். இதன் மூலங்கள் அனைத்துலக நாணய நிதியம், உலக வங்கி, த வேர்ல்டு ஃபக்ட்புக் ஆகியவற்றிலிருந்து பெறப்பட்டுள்ளன.
# மொத்த உள்நாட்டு உற்பத்தி (கொள்வனவு ஆற்றல் சமநிலை) அடிப்படையில் நாடுகளின் பட்டியல்

## பட்டியல்
# அனுராதபுரம் குமாரகணத்துப் பேரூரார் கல்வெட்டுக்கள்

**அனுராதபுரம் குமாரகணத்துப் பேரூரார் கல்வெட்டுக்கள்** என்பது, அனுராதபுரத்தில் பழங்காலச் சிவாலய அழிபாடுகளிடையே கண்டெடுக்கப்பட்ட இரண்டு தமிழ்க் கல்வெட்டுக்களைக் குறிக்கும். 1983ல் இடம்பெற்ற அகழ்வாய்வுகளின்போது கண்டுபிடிக்கப்பட்ட இக்கல்வெட்டுக்கள் இரண்டும் ஒரே கல்லில் எழுதப்பட்டுள்ளன. இது கண்டுபிடிக்கப்பட்ட காலத்தில், தமிழகத்தின் புகழ்பெற்ற கல்வெட்டியலாலர்களில் ஒருவரான கிருஷ்ண சாஸ்திரி, இலங்கைத் தொல்லியல் திணைக்களத்தின் வேண்டுகோளின்படி இக்கல்வெட்டுக்களை வாசித்தார். இது தென்னிந்திய சாசனங்கள் என்னும் தொகுப்பின் நான்காம் தொகுதியில் படங்களுடன் வெளியிடப்பட்டது.  
இக்கல்வெட்டுக்கள் இரண்டும் ஒரேமாதிரியானவை. ஒரு கோயிலுக்கு வழங்கப்பட்ட தானங்களைக் குறிப்பிடுவன. இத்தானங்கள் ஒவ்வொன்றும் 30 ஈழக்காசுகள் பெறுமதியானவை என்பதுடன் "முதல் கெடாமல்" ஒரு திருவமுது வழங்குவதற்கும், ஒரு நந்தா விளக்கு ஏற்றுவதற்குமானவை. இத்தானங்களைக் கோயிலின் சார்பில் பெற்றுக்கொண்ட குமாரகணத்துப் பேரூரார் என்னும் குழுவினர் சார்பில் இக்கல்வெட்டுக்கள் பொறிக்கப்பட்டுள்ளன. இக்குமாரகணத்துப் பேரூரார் என்பவர்கள் இக்கோயிலின் நிர்வாகத்துக்குப் பொறுப்பானவர்கள் எனக் கருதப்படுகிறது. இவர்கள் குமாரகணம் எனப்படும் வணிகர் குழுவினரால் நிறுவப்பட்ட பேரூர் ஒன்றைச் சேர்ந்தவர்களாக இருக்கலாம் என்றும், அத்தகைய பேரூர் அனுராதப்புரப் பகுதியில் இருந்திருக்கலாம் எனப் பத்மநாதன் கருதுகிறார்.
# அனுராதபுரம் குமாரகணத்துப் பேரூரார் கல்வெட்டுக்கள்

## காலம்

இவ்விரு கல்வெட்டுக்களிலும் கோச்சிரிசங்கபோதி மாராயர் என்னும் அரசனின் பெயர் குறிப்பிடப்பட்டுள்ளது. இப்பெயரைக் கோ சிரிசங்கபோதி மாராயர் எனப் பிரித்த பத்மநாதன், மாராயர் என்பது மகாராஜா என்பதன் தமிழ்ப்படுத்தல் என்கிறார். சிரிசங்கபோதி என்பது மாறிமாறி வரும் சிங்கள மன்னர்களின் சிம்மாசனப்பெயர் என்பதால், இது எந்த மன்னனைக் குறிக்கிறது என்று அறியமுடியாதுள்ளது. இதனால், எழுத்து வடிவத்தின் அடிப்படையில் இக்கல்வெட்டுக்கள் 9ம் நூற்றாண்டின் முற்பகுதியைச் சேர்ந்தவை என்று மதிப்பிடப்பட்டுள்ளது.
# மொத்த உள்நாட்டு உற்பத்தி வீதத்தின்படி நடப்புக் கணக்கு இருப்பு நாடுகளின் பட்டியல்

இது ஒரு **மொத்த உள்நாட்டு உற்பத்தி வீதத்தின்படி நடப்புக் கணக்கு இருப்பு நாடுகளின் பட்டியல்** ஆகும். மறை எண்களிலுள்ள வீதம் குறித்த நாடு கடனில் உள்ளதைக் காட்டுகிறது.
# 1623

**1623** (**MDCXXIII**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.